Hallinnonalan tietohallinnon koordinointi- ja ohjausryhmä

Asettaminen	
	Sosiaali- ja terveysministeriö on tänään asettanut Hallinnonalan koordinointi- ja ohjausryhmän.	

Toimikausi	
	1.1.2008 - 31.12.2009  	

Tausta	
	Tietohallintoyhteistyön kohdistamista ohjaavat sekä sen sisäiset tarpeet että sen asiakkaiden tarpeet. Näiden lisäksi on olemassa ulkopuolisia tekijöitä, joilla on vaikutus tietohallintojen toimintaan ja yhteistyön kehittämiseen. Yhteistyötarvetta ja yhteistyön kohdistamista ohjaavat tekijät voidaankin jäsentää seuraavasti:
- Hallinnonalan yhteiset strategiatekijät
- Virastojen toimintaympäristön muutokset
- Tietohallinnon tuotantoprosessit ja niiden synergiaedut
- Tietohallinnon toimintaympäristön muutokset.

Oikein kohdistettuna yhteistyöllä pyritään parantamaan tietohallinnon sopeutumista kunkin neljän alueen tekijöihin. Tämä periaate lähtee siitä yksinkertaisesta hyötymallista, että tie-tohallinnon arvo perustuu puhtaasti siihen, miten tarkoituksenmukaisesti ja tehokkaasti se onnistuu palvelemaan asiakkaidensa varsinaista substanssitoimintaa ja sen kehittämistä. Tämä toimii myös yhteistyön kehittämisen keskeisenä motivointitekijänä. Tietohallinnon velvollisuus on varmistaa palveluistaan saatava asiakashyöty.

Valtioneuvosto teki 15.6.2006 periaatepäätöksen valtionhallinnon IT-toiminnan kehittämisestä. Periaatepäätös tukee valtionhallinnon IT-toiminnan konsernimaista kehittämistä. Ottamalla käyttöön yhteisiä rakenteita ja yhteisiä IT-palveluita sekä parantamalla tietojärjestelmien yhteentoimivuutta voidaan virastojen IT-toiminnan voimavarat kohdistaa nykyistä paremmin ydintoiminnan tietojärjestelmien kehittämiseen. 

Ministeriöt ja virastot vastaavat edelleen oman ydintoimintansa IT-palveluista. Näiden osalta on tavoitteena yhteentoimivuuden parantaminen: yhteiset arkkitehtuurit ja yhteisten tietovarastojen laajempi hyödyntäminen. Valtion IT-palvelukeskus tuottaa kaikille yksiköille yhteiset IT-palvelut. Se tulee koostumaan useasta keskitetysti johdetusta palveluintegraattorista, palveluntuottajasta tai palvelukeskuksesta. Uudessa valtionhallinnon IT-toimintojen johtamismallissa valtion tietohallinnon johtamisesta ja strategisesta ohjauksesta vastaa valtionhallinnon IT-toimintojen johtamisyksikkö, jonka toimintaa johtaa valtion IT-johtoryhmä ja valtion IT-johtaja. Tiedonkulku hallinnonalojen ja IT-toiminnan johtamisyksikön sekä yhteisten IT-palveluiden yksikön välillä varmistetaan koordinaatioryhmässä, jonka tehtävänä on myös sitouttaa hallinnonalat noudattamaan tehtyjä päätöksiä ja toimintamalleja. 

Periaatepäätöksen toimeenpano on aloitettu. Valtionhallinnon IT-johtamisyksikkö on pe-rustettu, valtion IT-johtaja on nimitetty, valtion IT-johtoryhmä asetettu, samoin on asetettu valtionhallinnon IT-toimintojen koordinaatioryhmä (VITKO).

Uudessa johtamismallissa esitetään myös, että jokaisessa ministeriössä tulee olla hallinnonalan IT-toiminnan johtamisesta ja koordinoinnista vastaava henkilö, joka toimii hallinnonalan IT-toimintojen koordinaatioryhmän puheenjohtajana. Koordinointiryhmä vastaa siitä, että hallinnonalan IT-strategia on yhdensuuntainen valtion IT-strategian kanssa. Koordinaatioryhmä valmistelee hallinnonalan yhteisiä IT-palveluja ja edistää yhteistoimintaa ja tiedonkulkua hallinnonalan virastojen kesken.

Sosiaali- ja terveysministeriön hallinnonalan tietohallintoyhteistyötä hoitaa ministeriön hallinnonalan tietohallinnon-koordinointiryhmä. Tämä on yhdenmukainen valtionhallinnon uuden tietohallinnon johtamismallin kanssa. Työryhmä asetettiin toimikaudeksi 1.4.2006 - 31.12.2007. Tietohallinnon koordinointiryhmä on valmistellut sosiaali- ja terveysministeriön hallinnonalan IT-strategian ja käynnistänyt sen toimeenpanon. Työryhmän toimikautta ehdotetaan jatkettavaksi 31.12.2009 asti.

Hallinnonalan IT-strategiassa ehdotetaan, että koordinaatioryhmän toimintaa hallinnonalan näkökulmasta ohjaamaan asetetaan hallinnonalan virastojen ja laitosten edustajien ohjausryhmä.  Tässä on tarkoitus asettaa tämä ohjausryhmä.	

Tavoitteet	
	Hallinnonalan tietohallinnon koordinaatioryhmän tavoitteena on saada aikaan ja ohjata yhteistyöhankkeita, joilla yhteistyöhön osallistuneet virastot ja laitokset voivat saavuttaa sellaisia etuja, joita ne eivät yksin olisi pystyneet kohtuullisilla resursseilla saavuttamaan. Täten tietohallinto voi paremmin tukea toiminnan kehittämistä ja tietohallinnon kustannustehokkuutta parannetaan.

Hallinnonalan tietohallinnon koordinointiryhmän tavoitteena on myös aktiivisesti tuoda esiin hallinnonalan tietohallinnon tarpeet ja näkemykset valtion IT-johtoryhmälle ja IT-johtamisyksikölle. Samoin sen tehtävänä on välittää IT-johtoryhmän tekemät linjaukset hallintoon, edistää yhteisten menetelmien ja palveluiden käyttöä sekä valtionhallinnon kokonaisuuden huomioon ottamista STM:n hallinnonalan tietohallintotoiminnoissa.	

Tehtävä	
	Koordinointiryhmä

- laatii vuosittain hallinnonalan IT-strategian ja valtion IT-strategian toimeenpanoon perustuvan toimintasuunnitelman 
- valmistelee ja ylläpitää hallinnonalan yhteistä tietohallintostrategiaa ja tietojärjestelmäarkkitehtuurilinjauksia 
- tunnistaa ne tietohallinnon palvelut ja hankkeet, jotka tulee toteuttaa yhteisesti hallinnonalalla  tai koko valtionhallinnossa
- kehittää hallinnonalan tietoturvallisuutta ja edistää uusien hyvien tietoturvakäytäntöjen käyttöönottoa valtionhallinnossa
- käynnistää yhteistyöhankkeita ja valvoo niiden toteutumista
- kokoaa hallinnonalan yhteisiä näkemyksiä ja tarpeita valtion IT-johtoryhmään ja IT-johtamisyksikköön välitettäväksi
- edistää valtion yhteisten IT-linjausten toteuttamista hallinnonalalla
- edistää hallinnonalan IT-henkilöstön yhteistoimintaa
- edistää yhteistoimintaa ja tiedonkulkua hallinnonalan virastojen ja muiden sidosryhmien kesken.

Ohjausryhmä

- tarkistaa koordinointisuunnitelman toimintasuunnitelman yhteensopivuuden hallinnonalan toimijoiden toiminnallisiin linjauksiin
- hyväksyy koordinointiryhmän toimintasuunnitelman
- seuraa ja tukee koordinointiryhmän toimintaa
- päättää miten koordinointiryhmä raportoi toiminnastaan ohjausryhmälle.	

Organisointi	
	Ohjausryhmä	
			
		Puheenjohtaja Jaana Koski, osastopäällikkö, ylijohtaja, sosiaali- ja terveysministeriö 	
		Jäsenet:	
		Maarit Humaloja, johtaja, Vakuutusvalvontavirasto 	
		Annika Kutilainen, osastopäällikkö, Sosiaali- ja terveydenhuollon tuotevalvontakeskus STTV 	
		Mauno Konttinen, ylijohtaja, Sosiaali- ja terveysalan tutkimus- ja kehittämiskeskus Stakes 	
		Henkilökohtainen varajäsen Kimmo Rousku, projektipäällikkö, Sosiaali- ja terveysalan tutkimus- ja kehittämiskeskus Stakes 	
		Hannu Koponen, johtaja, Säteilyturvakeskus 	
		Ritva Kujala, apulaisjohtaja, Terveydenhuollon oikeusturvakeskus TEO 	
		Henkilökohtainen varajäsen Seppo Ranta, kehittämispäällikkö, Terveydenhuollon oikeusturvakeskus TEO 	
		Anna-Liisa Pasanen, aluejohtaja, Työterveyslaitos 	
		Jaakko Penttinen, hallintojohtaja, Kansanterveyslaitos 	
		Henkilökohtainen varajäsen Helena Kääriäinen, tutkimusprofessori, Kansanterveyslaitos 	
		Juhani Sivula, hallintojohtaja, Lääkelaitos 	
		Sihteeri Antero Taimiaho, tietohallintopäällikkö, sosiaali- ja terveysministeriö 
	
	Koordinointiryhmä
	
		Puheenjohtaja Antero Taimiaho, tietohallintopäällikkö, sosiaali- ja terveysministeriö 	
		Jäsenet:	
		Jaason Haapakoski, tietohallintojohtaja, Kansanterveyslaitos 	
		Henkilökohtainen varajäsen Mikko Nissinen, atk-päällikkö, Kansanterveyslaitos 	
		Maarit Waskilampi-Kuikka, tietohallintopäällikkö, Lääkelaitos 	
		Henkilökohtainen varajäsen Jaakko Hartikka, kehityspäällikkö, Lääkelaitos 	
		Henkilökohtainen varajäsen Vesa Aalto, kehityspäällikkö, Lääkelaitos 	
		Veikko Hyytiäinen, tietohallintopäällikkö, Vakuutusvalvontavirasto 	
		Jari Malmberg, tietohallintopäällikkö, Terveydenhuollon oikeusturvakeskus TEO 	
		Henkilökohtainen varajäsen Maijaliisa Aho, erityisasiantuntija, Terveydenhuollon oikeusturvakeskus TEO 	
		Eija Kariluoma, ylitarkastaja, Työsuojelupiirien palvelukeskus 	
		Henkilökohtainen varajäsen Outi Nysten, yli-insinööri, Hämeen työsuojelupiiri 	
		Lennart Wahlfors, tietohallintopäällikkö, Sosiaali- ja terveydenhuollon tuotevalvontakeskus STTV 	
		Henkilökohtainen varajäsen Merja Hietala, erikoissuunnittelija, Sosiaali- ja terveydenhuollon tuotevalvontakeskus STTV 	
		Päivi Gebhard, hankintapäällikkö, Työterveyslaitos 	
		Henkilökohtainen varajäsen Pentti Salmela, tietohallintopäällikkö, Työterveyslaitos 	
		Maarit Puhto, tietohallintopäällikkö, Sosiaali- ja terveysalan tutkimus- ja kehittämiskeskus Stakes 	
		Henkilökohtainen varajäsen Jouko Ylälahti, erikoissuunnittelija, Sosiaali- ja terveysalan tutkimus- ja kehittämiskeskus Stakes 	
		Ari-Pekka Neuvonen, tietohallintopäällikkö, Säteilyturvakeskus 	
		Henkilökohtainen varajäsen Risto Suoknuuti, järjestelmäpäällikkö, Säteilyturvakeskus 	
		Johanna Hartman, tietopalvelupäällikkö, sosiaali- ja terveysministeriö 	
		Sihteeri Ari Vuorenmaa, järjestelmäpäällikkö, sosiaali- ja terveysministeriö 	
		
	Työryhmä voi tarvittaessa käyttää ulkopuolisia asiantuntijoita.	

Kustannukset ja rahoitus	
	Kustannukset maksetaan sosiaali- ja terveysministeriön momentilta 33.01.21, hallinto-osaston vastuualueelta.	

	Kansliapäällikkö	Kari Välimäki	

	
	
	Järjestelmäpäällikkö	Hannu Örn	

LIITTEET	

JAKELU	
	Päätöksessä mainitut	

TIEDOKSI	
	Kansanterveyslaitos
Lääkelaitos
Vakuutusvalvontavirasto
Terveydenhuollon oikeusturvakeskus
Hämeen työsuojelupiiri
Sosiaali- ja terveydenhuollon tuotevalvontakeskus
Työterveyslaitos
Sosiaali- ja terveysalan tutkimus- ja kehittämiskeskus
Säteilyturvakeskus
Sosiaali- ja terveysministeriö
- kirjaamo
- hankerekisteri
- viestintäyksikkö
- hallinto-osasto